***Projekts***

2024.gada \_\_\_.\_\_\_\_\_\_\_\_\_\_\_\_ Lēmums Nr.\_\_\_

 (prot. Nr.\_\_, \_\_\_\_.§)

**Par grozījumiem Daugavpils valstspilsētas pašvaldības domes 2024.gada 20.februāra lēmumā Nr.103 “Par nekustamā īpašuma Enerģētiķu šķērsielā 7, Daugavpilī, nodošanu bezatlīdzības lietošanā biedrībai “UZTICĪBAS FONDS””**

 Pamatojoties uz Pašvaldību likuma 10.panta pirmās daļas 21.punktu, 73.panta ceturto daļu, Publiskas personas finanšu līdzekļu un mantas izšķērdēšanasnovēršanas likuma 5.panta otrās daļas 4.1 punktu, trešo, trešo prim, piekto un sesto daļu, Daugavpils valstspilsētas pašvaldības (turklāt – Pašvaldība) domes 2024.gada 20.februāra lēmumu Nr.103 “Par nekustamā īpašuma Enerģētiķu šķērsielā 7, Daugavpilī, nodošanu bezatlīdzības lietošanā biedrībai “UZTICĪBAS FONDS””**,** izskatot biedrības “UZTICĪBAS FONDS” 2024.gada 18.oktobra iesniegumu (reģistrēts Daugavpils pašvaldības centrālajā pārvaldē 2024.gada 24.oktobrī ar Nr.549/1.2.-6) ar lūgumu pagarināt līgumu par nekustamā īpašuma ar kadastra Nr. 0500 005 1729 **Enerģētiķu šķērsielā 7, Daugavpilī**, kas sastāv no neapdzīvojamās ēkas 189,1 m2 platībā Enerģētiķu šķērsielā 7, Daugavpilī (būves kadastra apzīmējums 0500 005 1729 001) un zemesgabala 637 m2 platībā (kadastra apzīmējums 0500 005 1729), turpmāk – Īpašums, nodošanu bezatlīdzības lietošanā uz desmit gadiem biedrības darbības nodrošināšanai un tālākai attīstībai – dalībai Labklājības ministrijas Eiropas Savienības kohēzijas politikas programmas 2021.–2027.gadam īstenotajos projektos,

 ņemot vērā, ka biedrībai “UZTICĪBAS FONDS” ir sabiedriskā labuma organizācijas statuss darbības jomās - labdarība, sabiedrības, it īpaši trūcīgo un sociāli mazaizsargāto personu grupu sociālās labklājības celšana, tā labticīgi pilda Īpašuma lietotāja pienākumus, kā arī nodrošina Īpašuma apsaimniekošanu un uzturēšanu, sanitāro tīrību, veic komunālo pakalpojumu apmaksu un citus ar Īpašuma saglabāšanu un izmantošanu saistītus maksājumus, ņemot vērā Pašvaldības domes Īpašuma un mājokļu komitejas 2024.gada 21.novembra atzinumu, Pašvaldības domes Finanšu komitejas 2024.gada 21.novembra atzinumu, Pašvaldības dome **nolemj:**

1. Izdarīt Pašvaldības 2024.gada 20.februāra lēmumā Nr.103 “Par nekustamā īpašuma Enerģētiķu šķērsielā 7, Daugavpilī, nodošanu bezatlīdzības lietošanā biedrībai “UZTICĪBAS FONDS”” (turpmāk – Lēmums) šādus grozījumus:

1.1. Lēmuma 2.punktu izteikt šādā redakcijā :

“2. Ēkas ar kadastra apzīmējumu 0500 005 1729 001 Enerģētiķu šķērsielā 7, Daugavpilī, bilances vērtība uz 2024.gada 30.novembri sastāda 1 088,26 EUR (viens tūkstotis astoņdesmit astoņi eiro un 26 centi ). Zemes gabala ar kadastra apzīmējumu 0500 005 1729 637 m2 platībā bilances vērtība uz 2024.gada 30.novembri sastāda 1 652,00 EUR (viens tūkstotis seši simti piecdesmit divi eiro un 00 centi).”

1.2. Lēmuma 3.punktā skaitļus un vārdus “2029.gada 28.februārim” aizstāt ar skaitļiem un vārdiem “2034.gada 28.februārim”.

2. Uzdot Daugavpils pašvaldības centrālās pārvaldes Īpašuma pārvaldīšanas departamentam sagatavot attiecīgu 2024.gada 5.marta Līguma par nekustamā īpašuma Enerģētiķu šķērsielā 7, Daugavpilī, nodošanu bezatlīdzības lietošanā grozījumu projektu.

Daugavpils valstspilsētas pašvaldības

domes priekšsēdētājs A.Elksniņš